UPIS U SREDNJU ŠKOLU U ŠK. GOD. 2023./2024.

Prve prijave kandidata u sustav NISpuSŠ započele su 29. svibnja 2023. godine iza 12:00 sati.

Nakon ulaska u sustav, kandidati moraju pregledati svoje podatke na kartici "Moji podaci" i eventualne nepravilnosti (adresa, ime roditelja, ocjene iz prijašnjih razreda i sl.) prijaviti svom razredniku.

**1. korak**  **prijava u sustav na stranici** [**www.upisi.hr**](http://www.upisi.hr/)

**2. korak 28. 6. 2023. početak prijava obrazovnih programa za redovite kandidate**

Učenici mogu prijaviti za upis u **najviše 6 obrazovnih programa!**

# Škole biraju po prioritetu (na vrh staviti obrazovni program koji se najviše želi upisati, a zatim ostale prema redoslijedu želja)!

**7. 7. 2023.**  **završetak prijava obrazovnih programa**

# 10. 7. 2023.  objava konačnih ljestvica poretka

**3. korak**  **između 10. i 13. 7. 2023. upis u srednju školu**



**Pratite internetsku stranicu srednje škole koju vaše dijete želi upisati.** Na njoj će pisati datum kada

trebate s djetetom doći na upis u srednju školu kao i potrebnu dokumentaciju koju trebate priložiti pri upisu.

U sljedećoj tablici nalazi se **popis svih bitnih vremenskih rokova i postupaka** koje se odnose na upis učenika u srednju školu u **ljetnom roku** (priložena tablica se nalazi u dokumentu *Odluka o upisu učenika u*

1. *razred srednje škole u šk. god. 2023./2024.* na stranici [www.upisi.hr](http://www.upisi.hr/) i internetskoj stranici naše škole)

Učenici s teškoćama



Učenici koji se školuju po redovitom programu

**RAČUNANJE BODOVA**

\*https://ucenici.com/kalkulator-bodova-za-upis-u-srednju/

Više o bodovanju možete pronaći u dokumentu [*Pravilnik o elementima i kriterijima za izbor kandidata za*](https://www.upisi.hr/docs/pravilnik_o_elementima_i_kriterijima_final.pdf)[*upis u I. razred srednje škole*](https://www.upisi.hr/docs/pravilnik_o_elementima_i_kriterijima_final.pdf) i [*Pravilnik o izmjenama i dopunama* koji su](http://narodne-novine.nn.hr/clanci/sluzbeni/2017_05_47_1109.html) dostupni na stranici [www.upisi.hr.](http://www.upisi.hr/)

Za upis u srednju školu kandidatima se vrednuju i boduju:

# zajednički elementi

**strukovne škole u trajanju manjem od 3. god. –** prosjeci SVIH zaključnih ocjena svih nastavnih predmeta na 2 decimale od 5. do 8. razreda

**strukovne škole i vezani obrti u trajanju najmanje od 3. god. –** prosjeci SVIH zaključnih ocjena svih nastavnih predmeta na 2 decimale od 5. do 8. razreda; zaključne ocjene iz HJ, MAT, EJ na kraju

7. i 8. razreda

**gimnazije i četverogodišnje strukovne škole –** prosjeci SVIH zaključnih ocjena svih nastavnih predmeta na 2 decimale od 5. do 8. razreda**;** zaključne ocjene iz HJ, MAT, EJ na kraju 7. i 8. razreda te triju predmeta važnih za nastavak obrazovanja u pojedinim SŠ od kojih su dva propisana “Popisom predmeta posebno važnih za upis”, a jedan samostalno određuje SŠ.

Minimalni bodovni prag određuje svaka škola zasebno

Popis predmeta posebno važnih za upis možete pronaći u [*Pravilniku o izmjenama i dopunama*](https://www.upisi.hr/docs/pravilnik_o_elementima_i_kriterijima_final.pdf)

[*Pravilnika o elementima i kriterijima za izbor kandidata za upis u I. razred srednje škole*](https://www.upisi.hr/docs/pravilnik_o_elementima_i_kriterijima_final.pdf) *pravilnik*

dodatni elementi

Dodatni element čine sposobnosti, darovitosti i znanja učenika! Dokazuju se i vrednuju na osnovi:

o **provjere posebnih znanja, vještina, sposobnosti i darovitosti** (vrijeme, način provjere te

potrebni materijal ako je potreban određuje ta srednja škola pa je **potrebno pratiti stranicu**

# njihove škole)

**Između 3. 7. i 6. 7. 2023. će se provoditi dodatni ispiti i provjere!**

**Do 3. 7. 2023. je potrebno prijaviti obrazovne programe koji zahtijevaju dodatne provjere!**

* postignutih rezultata na natjecanjima u znanju (državna/međunarodna natjecanja)
* postignutih rezultata na natjecanjima školskih sportskih društava

**NOVOST: Srednje škole mogu provoditi provjere posebnih znanja iz nastavnih predmeta: Hrvatskoga jezika, Matematike, prvoga stranog jezika te nastavnih predmeta važnih za nastavak obrazovanja** (dva propisana Popisom predmeta posebno važnih za upis, a jedan

samostalno određuje SŠ od obveznih nastavnih predmeta koji se uče u OŠ)

# posebni elementi (NOVOST: nema dodatnih bodova! već se samo evidentira u sustavu radi ostvarivanja prava prednosti u slučaju dijeljenju mjesta s kandidatom koji ima isti broj bodova u zajedničkom i dodatnom elementu)

**Posebni element upisuje OŠ (razrednik) na temelju potvrda nadležnih ustanova.**

**Treba donijeti POTVRDE razredniku ili pedagoginji (kopiju donijeti razredniku; original čuva roditelj jer ga treba priložiti prilikom upisa u srednju školu) najkasnije do 1. 7. 2023. godine!**

Učenici koji ispunjaju sljedeće uvjete imaju pravo na poseban element:

# učenik ima zdravstvene teškoće

Učenik sa zdravstvenim teškoćama je učenik koji je osnovno obrazovanje završio po redovitome nastavnom planu i programu, a kojem su **teže zdravstvene teškoće i/ili dugotrajno liječenje** utjecali na postizanje rezultata tijekom prethodnoga obrazovanja i/ili mu značajno sužavaju mogući izbor srednjoškolskoga programa obrazovanja.

Učenik obvezno prilaže: **stručno mišljenje Službe za profesionalno usmjeravanje Hrvatskoga zavoda za zapošljavanje** o sposobnostima i motivaciji učenika za, u pravilu šest, a najmanje tri primjerena programa obrazovanja **izdanoga na temelju stručnog mišljenja nadležnoga školskog liječnika** koji je pratio kandidata tijekom prethodnog obrazovanja, a na temelju prethodno dostavljene specijalističke medicinske dokumentacije o zdravstvenim teškoćama koje su mogle utjecati na postizanje rezultata tijekom prethodnog obrazovanja.

# Učenik živi uz jednog ili oba roditelja s težom bolesti; dugotrajno nezaposlena oba roditelja; samohranog roditelja korisnika socijalne skrbi; jedan roditelj preminuo

Učenik obvezno prilaže:

liječničku potvrdu o dugotrajnoj teškoj bolesti jednog ili oba roditelja potvrdu o dugotrajnoj nezaposlenosti oba rod. HZZ-a



potvrdu o korištenju socijalne pomoći potvrdu o smrti roditelja (preslika smrtovnice)

# ZDRAVSTVENA SPOSOBNOST

Ako to srednja škola zahtijeva, potrebno je dostaviti: **potvrdu nadležnoga školskog liječnika o zdravstvenoj sposobnosti kandidata za propisani program ili liječničku svjedodžbu medicine rada (pregled se plaća).**

**IZMJENA:** Iznimno, kandidat koji u trenutku upisa nije u mogućnosti dostaviti liječničku svjedodžbu medicine rada, pri upisu dostavlja potvrdu obiteljskog liječnika, a liječničku svjedodžbu medicine rada dostavlja školi najkasnije do 30. rujna tekuće godine.

Na stranici [www.upisi.hr](http://www.upisi.hr/) u odabiru pojedinog zanimanja u kategoriji *Škole i programi* u *preduvjetima za upis* piše ako se traži potvrda šk. liječnika ili medicine rada kao i na stranici te škole koju učenik želi upisati.

# VEZANI OBRTI

Učenici koji su se odlučili upisati u program obrazovanja za **obrtnička zanimanja** moraju pronaći **mjesto za naukovanje (praksu)** gdje će stjecati znanja i vještine svog budućeg zanimanja.

**Podatke o onim obrtima ili pravnim osobama koji sudjeluju u provedbi naukovanja** možete pronaći u aplikaciji ***e-naukovanje*** na sljedećoj poveznici*:* [*https://enaukovanje.gov.hr/slobodnaMjesta/home.htm*](https://enaukovanje.gov.hr/slobodnaMjesta/home.htm)

Nakon utvrđene ljestvice poretka učenici su dužni pri upisu (a najkasnije do kraja 1. polugodišta 2023./2024. godine) dostaviti srednjoj školi sklopljen **ugovor o naukovanju!**

**KOJU SREDNJU ŠKOLU ODABRATI?**

**– ustanove kojima se možete obratiti i poveznice**

* 1. **HZZ, Odsjek za profesionalna usmjeravanja**, Bihaćka 2c, tel. 310-589

Neodlučni učenici – procjena potencijala/individualno savjetovanje: ukoliko učenik ili roditelj smatra potrebnim napraviti procjenu potencijala učenika ili obaviti savjetovanje, treba dogovoriti termin na broj 310-589. Učenik postupku pristupa s ispunjenim Prijamnim upitnikom (obvezan OIB) te svjedodžbom 5.,6. i 7. razreda, poželjno u pratnji jednog roditelja.

* 1. **CISOK – Centar za informiranje i savjetovanje u karijeri** – Ulica bana Josipa Jelačića 17
  2. **e-usmjeravanje.hr** *(Moj izbor: Upitnik interesa i kompetencija / Osobine koje traže poslodavci)*
  3. **Vodič kroz zanimanja** *(Karijera / Zanimanja / Upitnik)*


# Stranice škola


* 1. **Stručna služba u osnovnoj školi** (pedagoginja)

**ZAVRŠNE NAPOMENE**

*Pedagoginja je učenicima već prethodno na satu razrednika objasnila cijeli postupak prijave u sustav, odabira srednje škole i praćenja svih informacija vezano za upis, način računanja bodova te korisne ustanove i poveznice koje im mogu pomoći pri odabiru zanimanja.*

# Razrednica i pedagoginja će na vrijeme obavještavati učenike što im je činiti (korak po korak) kako se bude približavao određeni postupak.

Za sada **neka se prijave u sustav i provjere svoje osobne podatke i ocjene** te jave nepravilnosti razrednici ili pedagoginji.

Također, neka provjere ostvaruju li pravo na poseban element. Ako ostvaraju, **neka učenik/ca donese razredniku/ci kopiju potvrde (do 1. 7. 2023. najkasnije) koji će to dokazati** i na temelju kojeg će razrednica evidentirati to učeniku/ci u sustav. Original tog dokumenta učenik/ca čuva i

prilaže prilikom upisa u srednju školu.



Sva pitanja vezana uz:

prijavu, bodovanje,

vrednovanje posebnih postignuća…, stoje vam na raspolaganju:

**CARNetova služba za podršku**: [helpdesk@skole.hr](mailto:helpdesk@skole.hr) 01/6661 500

# OBAVEZNO REDOVITO PRATITI:

* [www.upisi.hr](http://www.upisi.hr/)
* Mrežne stranice željenih srednjih škola u koje se želite upisati